Cosimo Iañ de' Medici

Ur pennad Cosimo de' Medici zo ivez.


Cosimo Iañ de' Medici (14 a viz Mezheven 1519- 21 a viz Ebrel 1574) a voe dug Toskana adalek 1537, ha kentañ Dug-meur Toskana adalek 1569 betek e varv e 1574, e-pad bloavezhioù diwezhañ an Azginivelezh italian.

 Buhez 
Cosimo, ganet e Firenze, a oa mab da Giovanni dalle Bande Nere (1498-1526), condottiero eus Forlì, ha da Maria Salviati.

Roet e voe ar galloud dezhañ gant Republik Firenze. Adsevel a eure neuze Tierniezh Medici, a vlenio Firenze betek an Dug-meur diwezhañ, Gian Gastone de' Medici (1671-1737).

E 1562 e varvas e bried, ha daou vugel dezhañ, Giovanni ha Garzia.

 Oberoù sevenet gantañ 
 Krouiñ an Ofisoù, savet da lojañ ar gouarnamant, a zo hiziv unan eus bravañ mirdioù ar bed
 Krouiñ merdeadurezh Firenze, a gemeras perzh en emgann Lepanto
 Kreskiñ galloud Firenze war Sienna ha Toskana en hefezh 
 Kas da benn savidigezh ar Palez Pitti , a voe annnezet gantañ ;
 Diazezañ kêr Portoferraio en Enez Elbe

 Delwennoù dezhañ 
Ur mell delwenn arem dezhañ, en marc'heger, savet gant ar c'hizeller Giambologna en 1598, a weler er Piazza della Signoria, leurgêr bouezusañ Firenze. Unan all zo e Pisa er Piazza dei Cavalieri.

 Dimezioù 

En 1539 e timezas da Eleonora di Toledo (1522–1562), merc'h da vesroue Napoli, Don Pedro Alvarez de Toledo.

En 1570 ec'h addimezas da g-Camilla Martelli (marvet en 1574). Tri bugel o doe.

 E vugale 
Ma voe niverus bugale Cosimo, ne voent ganet dindan steredenn ar chañs rak an droug-skevent a veze oc'h ober e reuz bep ar mare e Firenze, ma ranke an dud pinvidik kuitaat kêr da vont d'an arvor, hag eno neuze e kavent ur c'hleñved all, ar malaria.

Mervel gant o mamm Eleonora a eure e vugale Maria, Giovanni de' Medici ha Garzia.
Pemp all a varvas en-bihanik; 
Francesco de' Medici ha Lucrezia de' Medici a voe kontammet, a greder (evit Francesco n'eus mar ebet hervez a ouzer abaoe 2006).
 Isabella de' Medici a voe krouget gant he fried;
 Pietro a lazhas e wreg, hag a reas meur a dorfed all, ha n'en doe nemet besterd;

  Anv  Ganet  Marvet  Oad †  Evezhiadennoù50pxBia1537 15425Merc'h bastardez, dianav he mamm, livet gant Agnolo Bronzino 50pxMaria1540155717Marvet gant ar malaria50pxFrancesco Iañ1541158746Pried da Janed Aostria ; addimeziñ a eure da Bianca Cappello. Kontammet e voe, war un dro gant e wreg, diwar zorn e vreur Ferdinando. 50pxIsabella 1542157634Mouget e voe gant he gwaz, Paolo Giordano Iañ Orsini50pxGiovanni1543156219Kardinal, marvet gant ar malaria50pxLucrezia 1545156116Gwreg Alfonso d'Este, dug Ferrara. Diskred zo e vije bet kontammet gant he fried. Hervez tud all e oa klañv gant an drougskevent. 50pxPietro (Pedricco)15461547tost da 1 bloaz50pxGarzia1547156215Marvet gant ar malaria50pxAntonio15481548050pxFerdinando I1549160960Kardinal, pried da Cristina di Lorena. Muntrer e vreur hag e c'hoar-gaer.50pxAnna15531553050pxPietro1554160450Pried da Eleonora di Garzia di Toledo‎ (1553-1576), lazhet gantañ dre ma oa avoultrerez; addimeziñ a eure e 1593 da Beatriz de Meneses.50px Merc'h hep anv 156615660Bastardez, eus Eleonora degli Albizi.50pxDon Giovanni1567162154Bastard, eus Eleonora degli Albizi.50pxVirginia1568161547Ganet eus Camilla Martelli, a zimezas da Cesare Iañ d'Este, Dug Modena ha Reggio

Rummad:Ganedigezhioù 1519
Rummad:Marvioù 1574
Cosimo 1
Cosimo 1